

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 11.jūnijā **Nr.236**

 (prot. Nr.25, 18.§)

**Par Daugavpils pilsētas domes 2019.gada 28.novembra saistošo noteikumu Nr.34 precizēšanu**

Pamatojoties uz likuma „Par pašvaldībām” 45.panta ceturto daļu, ievērojot Vides aizsardzības un reģionālās attīstības ministrijas 2020.gada 20.marta vēstulē Nr.1-18/2674 sniegto atzinumu par Daugavpils pilsētas domes 2019.gada 28.novembra saistošiem noteikumiem Nr.34 “Grozījumi Daugavpils pilsētas domes 2016.gada 10.marta saistošajos noteikumos Nr.6 “Saistošie noteikumi par sabiedrisko kārtību””, atklāti balsojot: PAR – 14 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – 1 (M.Lavrenovs), **Daugavpils pilsētas dome nolemj:**

Izdarīt Daugavpils pilsētas domes 2019.gada 28.novembra saistošajos noteikumos Nr.34 “Grozījumi Daugavpils pilsētas domes 2016.gada 10.marta saistošajos noteikumos Nr.6 “Saistošie noteikumi par sabiedrisko kārtību””šādus precizējumus:

1. Izteikt 1.2.apakšpunktu šādā redakcijā:

“1.2. Papildināt 3.punktu ar 3.13.apakšpunktu šādā redakcijā:

“3.13. uzmākties ar ubagošanu.””.

1. Svītrot 1.3.apakšpunktu.
2. Izteikt 1.4.apakšpunktu šādā redakcijā:

“1.4. Izteikt III. nodaļu šādā redakcijā:

“**III. Administratīvā atbildība un kompetence sodu piemērošanā**

5. Par šo noteikumu prasību neievērošanu piemēro brīdinājumu vai naudas sodu fiziskajai personai līdz simts naudas soda vienībām, bet juridiskajai personai – līdz trīs simti naudas soda vienībām.

5.1 Administratīvā pārkāpuma procesu par šo noteikumu pārkāpumu līdz administratīvā pārkāpuma lietas izskatīšanai veic Daugavpils pilsētas pašvaldības policija. Administratīvā pārkāpuma lietu, izņemot šo noteikumu 3.2. un 3.3.apakšpunktā minēto pārkāpumu, izskata pašvaldības administratīvā komisija.

5.2 Administratīvā pārkāpuma lietu par šo noteikumu 3.2. un 3.3.apakšpunktā minēto pārkāpumu izskata Daugavpils pilsētas pašvaldības policija.””.

1. Svītrot 1.5.apakšpunktu.

Domes priekšsēdētāja vietnieks *(personiskais paraksts)*  J.Dukšinskis